text: Obertes les inscripcions de la històrica marxa cicloturista Terra de Remences | NacióRipollès
  Obertes les inscripcions de la històrica marxa cicloturista Terra de Remences
  La cursa solidària travessarà la Garrotxa, Osona i el Ripollès el 12 de setembre
  per Xavier Borràs, Vall d'en Bas, Catalunya | 1 de juliol de 2021 a les 11:54 |
  Enguany, des del Club Ciclista Bas, es treballa perquè la seguretat, la prevenció i la qualitat siguin els elements principals d'una edició única, la primera després de la pandèmia. Així doncs, des de l'entitat continuen millorant cada any perquè tots i cada un dels ciclistes participants puguin gaudir d'una gran experiència. Per això, enguany han apostat per disposar de cinc ambulàncies equipades amb cinc metges i tres infermers per a poder donar la resposta sanitària més ràpida possible en cas de necessitat.
  Com cada any, la marxa lliurarà set guardons: al més veterà, a la més veterana, al més jove, a la més jove, al club més nombrós, al club més llunyà i al club participant amb més de 15 registrats. D'altra banda, part de la recaptació recollida es donarà a tres entitats sense ànim de lucre del territori com són l'Oncolliga, la Fundació Albert Bosch i Càritas. En aquest sentit, l'ajuda dels voluntaris i dels 250 socis del club és mostra clarament indispensable per a poder realitzar aquesta marxa.
  Esports, Energy Tools, Osona, Garrotxa, Ripollès, inscripcions, ciclisme, cicloturisme, Terra de Remences